CELEX: 62009TO0101(01)
Language: lv
Date: 2011-09-01 00:00:00
Title: Vispārējās tiesas rīkojums (otrā palāta) 2011. gada 1.septembrī. # Elmabruk Maftah pret Eiropas Komisiju. # Prasība atcelt tiesību aktu - Termiņš prasības celšanai - Nokavējums - Nepārvaramas varas neesamība - Atvainojamas maldības neesamība - Nepieņemamība. # Lieta T-101/09.

Vispārējās tiesas (otrā palāta) 2011. gada 1. septembra rīkojums – Maftah/Komisija
      (lieta T‑101/09)
      Prasība atcelt tiesību aktu – Termiņš prasības celšanai – Nokavējums – Nepārvaramas varas neesamība – Atvainojamas maldības neesamība – Nepieņemamība
      1.                     Prasība atcelt tiesību aktu – Termiņi – Termiņa sākums – Publicēšanas datums – Regula, ar ko nosaka ierobežojošus pasākumus
            pret personām un organizācijām, kas ir saistītas ar Osamu bin Ladenu, Al‑Qaida tīklu un Taliban – Regula, kas turpina radīt tiesiskas sekas līdz tās atcelšanai – Ietekmes neesamība (LESD 263. panta otrā daļa; Vispārējās
            tiesas Reglamenta 102. panta 1. punkts; Komisijas Regula Nr. 1330/2008) (sal. ar 20., 21. un 37. punktu)
      2.                     Tiesvedība – Termiņi prasību celšanai – Absolūts raksturs (LESD 263. panta sestā daļa; Vispārējās tiesas Reglamenta 101. panta
            1. punkta a) un b) apakšpunkts) (sal. ar 29., 38. un 41. punktu)
      3.                     Tiesvedība – Termiņi prasību celšanai – Noilgums – Atvainojama maldība – Jēdziens – Kļūda, ko pieļāvis prasītāja padomdevējs
            attiecībā uz termiņu aprēķināšanu – Izslēgšana (Vispārējās tiesas Reglamenta 101. panta 1. punkts) (sal. ar 31. un 32. punktu)
      4.                     Tiesvedība – Termiņi prasību celšanai – Noilgums – Iepriekšējs rīkojums, ar ko prasītājam ir ļauts saņemt juridisko palīdzību
            – Ietekmes neesamība (Vispārējās tiesas Reglamenta 96. panta 4. punkts) (sal. ar 35. un 36. punktu)
      Priekšmets
      
         Prasība atcelt Komisijas 2008. gada 22. decembra Regulu (EK) Nr. 1330/2008, ar kuru 103. reizi groza Padomes Regulu (EK) Nr. 881/2002,
                  ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu
                  Bin Ladenu, 
               
               Al‑Qaida
                tīklu un 
               Taliban
                (OV L 345, 60. lpp.), ciktāl tā attiecas uz prasītāju
            Rezolutīvā daļa:
      
         
                  1)
               
               
                  
               
               
                  	prasību noraidīt kā nepieņemamu;
               
            
         
                  2)
               
               
                  
               
               
                  	Elmabruk Maftah k‑gs sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus;
               
            
         
                  3)
               
               
                  
               
               
                  	Eiropas Savienības Padome sedz savus tiesāšanās izdevumus pati.